**KLAIPĖDOS RAJONO SAVIVALDYBĖS TARYBOS NARIO**

**VACLOVO DAČKAUSKO**

**2021 METŲ VEIKLOS ATASKAITA**

Į 9-ojo šaukimo Klaipėdos rajono savivaldybės tarybą buvau išrinktas pagal Lietuvos socialdemokratų darbo partijos sąrašą. Pagal šį sąrašą į Savivaldybės tarybą buvome išrinkti du atstovai- Vaclovas Dačkauskas ir Česlovas Banevičius. Savivaldybės tarybai Česlovą Banevičių paskyrus Savivaldybės administracijos direktoriaus pavaduotoju, jo vietą Savivaldybės taryboje užėmė Tarybos narys Vidutis Petras Normantas, išrinktas pagal tą patį sąrašą.

Susiformavus naujai daugumai, 2021 metų antrame ketvirtyje tęsėme darbą Tarybos daugumoje kartu su Tėvynės sąjungos - Lietuvos krikščionių demokratų, Liberalų sąjūdžio ir Socialdemokratų frakcijomis.

Savivaldybės Taryboje esu Ekonomikos ir biudžeto komiteto, Tarybos veiklos reglamento keitimo, strateginio planavimo, tradicinių religinių bendruomenių ir bendrijų rėmimo programos lėšų skirstymo, želdynų ir želdinių apsaugos, priežiūros ir tvarkymo komisijų nariu.

2021 metais dėl svarbių darbinių priežasčių nedalyvavau 2-uose Ekonomikos ir biudžeto komiteto ir 1- name Savivaldybės tarybos posėdyje.

Dalyvaudamas Savivaldybės tarybos, Ekonomikos ir biudžeto komiteto, bei komisijų posėdžiuose, kurių narys esu, diskusijų metu išsakydavau savo nuomonę.

Dalyvaudamas Savivaldybės tarybos darbe, kaip daugumos atstovas, palaikiau valdančiosios koalicijos sprendimų projektus dėl programinių siekių įgyvendinimo.

Savivaldybės tarybos narys Vaclovas Dačkauskas